**Βουλευτικές εκλογές** διεξήχθησαν στις Κομόρες στις 25 Ιανουαρίου 2015 (ο πρώτος γύρος), μαζί με τις τοπικές εκλογές. Οι εκλογές θεωρήθηκαν ως ένα τεστ για τη δημοτικότητα του πρώην προέδρου Αχμέντ Αμπντάλα Σαμπί, ο οποίος θα διεκδικήσει ξανά την εκλογή του στο προεδρικό αξίωμα, στις εκλογές του 2016.[1] Σε περιφέρειες όπου κανείς από τους υποψηφίους δεν συγκέντρωσε το απαιτούμενο ποσοστό στον πρώτο γύρο, διεξήχθη και δεύτερος γύρος, στις 22 Φεβρουαρίου.[2] Τα πρώτα αποτελέσματα από τον πρώτο γύρο έγιναν γνωστά στις 26 Ιανουαρίου και κατέδειξαν την υποστήριξη στο φιλοϊσλαμικό κόμμα Juwa.[3] Στις εκλογές προηγήθηκε η Ένωση για την Ανάπτυξη των Κομορών, κερδίζοντας τις 8 επί συνόλου 24 εδρών στη Συνέλευση της Ένωσης.

Πλαίσιο
-------

Η θητεία της Συνέλευσης της Ένωσης, τα μέλη της οποίας είχαν εκλεγεί στις εκλογές του 2009, θα έληγε τον Απρίλιο του 2014, όμως παρατάθηκε.[4] Οι εκλογές προγραμματίστηκε αρχικά να διεξαχθούν στις αρχές Νοεμβρίου του 2014, όμως τον Σεπτέμβριο ο πρόεδρος Ικιλιλού Ντοϊνέν ανακοίνωσε ότι η διεξαγωγή τους θα καθυστερούσε ως τις 28 Δεκεμβρίου, με τον 2ο γύρο να ορίζεται για την 1η Φεβρουαρίου.[4] Εν συνεχεία αναβλήθηκαν ξανά και τελικά ο πρώτος γύρος των εκλογών διεξήχθη στις 25 Ιανουαρίου 2015.[5]

Η προεκλογική εκστρατεία ξεκίνησε επίσημα στις 25 Δεκεμβρίου. Συνολικά 878 υποψήφιοι διεκδίκησαν την ψήφο των 275.348 ψηφοφόρων σε 708 εκλογικά τμήματα, ενώ δεν ψήφισαν οι Κομοριανοί του εξωτερικού.[1] Για τις τοπικές εκλογές (για την ανάδειξη τοπικών συμβουλίων), ο αριθμός των υποψηφίων έφτασε τους 353.[6]

Εκλογικό σύστημα
----------------

Τα 33 μέλη της Συνέλευσης της Ένωσης εκλέγονται με δύο μεθόδους: τα 18 εκλέγονται άμεσα σε μονοεδρικές περιφέρειες με τη χρήση του συστήματος 2 γύρων, ενώ 15 μέλη εκλέγονται από τις συνελεύσεις των αυτόνομων νήσων.[7] Τα τρία νησιά είναι το Ανζουάν, η Μεγάλη Κομόρα και το Μοελί.

  

### Δεύτερος γύρος

Στις 22 Φεβρουαρίου διεξήχθη ο δεύτερος γύρος των εκλογών, ο οποίος κύλησε γενικά ήρεμα, με εξαίρεση κάποια μικροεπεισόδια ανάμεσα σε υποστηρικτές αντίπαλων κομμάτων σε εκλογικά κέντρα.[8]

Αποτελέσματα
------------

| Κόμμα | 1ος γύρος | 2ος γύρος | Σύνολοεδρών | +/– |
| --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
| Ένωση για την Ανάπτυξη των Κομορών | 33.229 | 18,47 | 2 | 49.079 | 29,07 | 6 | 8 |  |
| Κόμμα Juwa | 32.373 | 17,99 | 1 | 34.569 | 20,47 | 6 | 7 |  |
| Δημοκρατικός Συναγερμός των Κομορών | 18.751 | 10,42 | 0 | 35.953 | 21,29 | 2 | 2 |  |
| Σύμβαση για την Ανανέωση των Κομορών | 13.030 | 7,24 | 0 | 17.123 | 10,14 | 2 | 2 |  |
| Πορτοκαλί Κόμμα | 10.897 | 6,06 | 0 | 1.644 | 0,97 | 0 | 0 |  |
| RADHI | 6.415 | 3,57 | 0 | 8.615 | 5,10 | 1 | 1 |  |
| Κόμμα για την Εξέλιξη των Κομορών | 2.878 | 1,60 | 0 | 3.262 | 1,93 | 1 | 1 |  |
| Συναγερμός για Δημοκρατία και Ανανέωση | 2.865 | 1,59 | 0 | – | – | – | 0 |  |
| Εθνικός Συνασπισμός για τις Κομόρες | 2.742 | 1,52 | 0 | – | – | – | 0 |  |
| Κομοριανή Ένωση για Πρόοδο | 2.713 | 1,51 | 0 | – | – | – | 0 |  |
| Κίνημα για τη Δημοκρατία, Διαφάνεια και την Ενότητα του Συμπλέγματος των Κομορών | 2.308 | 1,28 | 0 | – | – | – | 0 |  |
| Εθνική Ένωση για τη Δημοκρατία στις Κομόρες | 1.332 | 0,74 | 0 | – | – | – | 0 |  |
| WWW | 1.094 | 0,61 | 0 | – | – | – | 0 |  |
| Κόμμα Τζαουαμπού | 947 | 0,53 | 0 | – | – | – | 0 |  |
| Κόμμα Μπασμαλά | 907 | 0,50 | 0 | – | – | – | 0 |  |
| Συναγερμός για μια Αναπτυξιακή Πρωτοβουλία με μια Διαφωτισμένη Νεολαία | 810 | 0,45 | 0 | – | – | – | 0 |  |
| Εθνικός Συναγερμός για Ανάπτυξη–Ανανέωση | 665 | 0,37 | 0 | – | – | – | 0 |  |
| ADD ZAM-ZAM | 406 | 0,23 | 0 | – | – | – | 0 |  |
| Κόμμα Ενότητας και Αδερφότητας των Νήσων | 277 | 0,15 | 0 | – | – | – | 0 |  |
| Δημοκρατικό Μέτωπο | 255 | 0,14 | 0 | – | – | – | 0 |  |
| Κόμμα Μουασίουα | 170 | 0,09 | 0 | – | – | – | 0 |  |
| MCJC | 112 | 0,06 | 0 | – | – | – | 0 |  |
| Κομοριανό Κόμμα για Δημοκρατία και Πρόοδο–Dudia | 86 | 0,05 | 0 | – | – | – | 0 |  |
| Ανεξάρτητοι | 44.649 | 24,82 | 0 | 18.603 | 11,02 | 3 | 3 |  |
| Άκυρα/λευκά | 15.959 | – | – | 14.946 | – | – | – | – |
| **Σύνολο** | **195.870** | **100** | **3** | **183.794** | **100** | **21** | **24** |  |
| Εγγεγραμμένοι/συμμετοχή | 274.505 | 71,35 | – | 251.595 | 73,05 | – | – | – |
| Πηγές: CENI, CENI |

Παραπομπές
----------

1. 1 2  Claudine Renaud, Comoros votes in key parliamentary elections Αρχειοθετήθηκε 2015-02-25 στο Wayback Machine. , Seychelles News Agency, 24-1-2015.
2. ↑  Comoros: Controversy surrounding the election commission on the eve of the start of the campaign for parliamentary and municipal elections Αρχειοθετήθηκε 2015-01-21 στο Wayback Machine. Indian Ocean Times, 15-12-2014
3. ↑  Populist Muslim party surges in Comoros voting, AFP μέσω Yahoo!, 26-1-2015.
4. 1 2  Comoran elections delayed two months without explanation AFP, 22-9-2014
5. ↑  Élections législatives aux Comores , Linfo.re, 25-1-2015. (Γαλλικά)
6. ↑  Comoros: The lists of candidates for the different polls published by the Constitutional Court Αρχειοθετήθηκε 2015-01-21 στο Wayback Machine. Indian Ocean Times, 24-12-2014
7. ↑  Union of the Comoros IFES
8. ↑  Photos: Bitterly contested elections in the Comoros Islands, aljazeera.com, 23-2-2015.